Glottertal
Glodderdal isch e Gmei im Landkreis Brisgau-Hochschwarzwald im Südweschte vu Bade-Wirddeberg in dr Nächi vu Friburg im Brisgau.

Geographi

Geographischi Lag 
Glodderdal lit im Südschwarzwald südlich vum Elzdal an dr Glodder.

Gmeigliderig 
Die früeher selbständige Gmeie Under- un Oberglodderdal, Ohrenschbach un Föhredal sin 1970 zue dr Gsamtgmei Glodderdal zämmegschlosse worre.

Gschichte 
Anno 1112 isch d'Ortschaft Glodderdal zum erste Mol in ere Güeterbeschribig vum Chloster St. Peter erwähnt worre. Vum Afang vum 15. an bis am Afang vum 19. Johrhundert isch Glodderdal under vorderöstriichischer Herrschaft gstande. Mit dr Nöiornig vu dr politische Geographi vu Dytschland nooch dr napoleonische Chrieg isch dr Ort im Grossherzogtum Bade zuegschlage worre.

Politik

Wahle 
Ergebnis vo dr Landdagswahle sit 2006: 

1 2006: WASG, sit 2011: Die Linke

Wirtschaft un Infrastruktur

Bildig 
Glodderdal het mit dr Schurhammerschuel e Grund- un Hauptschuel mit Werchrealschuel.

Räbabau 

Sit em 15. Johrhundert werre im Glodderdal Räbe apflanzt un Wi produziert. D'Gloddterdäler Räbberg gelde als die schteilschde un höchst glägene vu Dytschland, si lige bis 500 Meter iber em Meeresspiegel. D'Hangneigig vu bis zue 70° ermöglicht zwar e optimali Sunneistrahlig, erlaubt uf de andere Site aber chum e maschinelle Isatz bi dr Arbit. So müen 90 % vu dr Arbete in dr 58 ha grosse Abauflächi vu Hand gmacht werre. Dr sognennt „Rote Bur“ wird bundeswit an Endverbrucher, d'Gastronomi, dr Fach- un Einzelhandel versendet.

Kultur un Aluegenswürdigkeite

Müsik 
In jährliche Abstände werre d'Glodderdäler Horndäg verastaltet, bi dene sich Horniste vu Weltrang fer einigi Däg ins Glodderdal begäbe um sich dert usz'tusche un Arbetstreffe abzhalde.

Au d Fründ vu Harmonika un Akkordeon finded i dr Besebeiz vu s Haberstrohs ä guete Platz für zirka 5 - 6 Musikaläss während em Früejohr bis Spotjohr unter em Moto: „Wer cha, de darf“.

Orchester
Mit dr Trachtechapelle Glodderdal het d'Gmei e hervorragend symphonisch Blosorchester, wo scho zahlriichi Uftritte im In- un Usland ghaa het.

Bauwercher 
Dr Carlsbau in Glodderdal isch am Afang vu dr 1980er Johr d'Kulisse fer die erfolgriich Fernsähserie „Schwarzwaldklinik“ gsi. D'Drillort vu dr Fernsähserie im Schwarzwald, alle vora s'Glodderdal un dr Carlsbau, sin e beliebt Zil vum Fantourismus gsi. Domols isch s'Bäudi e Churchlinik vu dr Landesversicherigsanstalt Württeberg gsi, hüt isch dert e Chlinik fer Familierehabilitation vu dr Kur+Reha GmbH.

Fueßnote

Weblink 

 Offizieller Internetuftriit vu dr Gmei Glodderdal
 Glodderdal un sini Ortsdeiler
 Burehöf im Glodderdal

Ort (Landkreis Brisgau-Hochschwarzwald)